เชาว์ ชง 2 ข้อ แก้ปม เรือเอ็มเอสเวสเตอร์ดัม แนะ สธ.ประสาน WHO
เชาว์ อดีตรองโฆษกพรรคประชาธิปัตย์ ชง 2 ข้อ แก้ปม เรือเอ็มเอสเวสเตอร์ดัม แนะ สธ.ประสาน WHO ส่งทีมแพทย์ช่วย-คัดกรองตามระบบ จะเป็นการแก้ปัญหาที่เข้าท่ากว่าวันที่ 12 ก.พ. นายเชาว์ มีขวด อดีตรองโฆษกพรรคประชาธิปัตย์ โพสต์เฟซบุ๊ก ทนายเชาว์ มีขวด กรณีเรือเอ็มเอสเวสเตอร์ดัม ในหัวเรื่องรัฐบาลทำเรื่องที่เข้าท่าให้ไม่ เข้าท่า ว่า กรณีรัฐบาลไทยไม่อนุญาตให้เรือเอ็มเอสเวสเตอร์ดัม จอดเทียบท่าที่ท่าเรือแหลมฉบัง จ.ชลบุรี ดังที่เป็นข่าว อยากนำเสนอให้รัฐบาลพิจารณาทบทวนเรื่องนี้ ซึ่งแยกออกเป็น 2 ส่วน คือ 1. หลักมนุษยธรรมซึ่ง นายอุนทิน ชาญวีรกูล รองนายกรัฐมนตรีและรมว.สาธารณสุข ระบุ พร้อมให้ความช่วยเหลือ ด้านยารักษาโรค การรักษาพยาบาล รวมถึงอาหารและน้ำ แต่ที่ไม่อนุญาตให้เรือเข้าเทียบท่า แม้จะมีคำยืนยันจากผู้อำนวยการองค์การอนามัยโลก (WHO) แล้วว่า ผู้ที่อยู่บนเรือทุกคนปลอดภัยและไม่มีภาวะติดเชื้อไวรัสโควิด-19 หรือไวรัสโคโรนา เพราะบนเรือไม่มีอุปกรณ์แล็บเพื่อการตรวจเชื้อ แสดงว่าเราพร้อมส่งทีมแพทย์เข้าไปดูแล จึงมีคำถามง่ายๆ ว่า ทำไมไม่ส่งทีมแพทย์พร้อมเครื่องมือขึ้นไปบนเรือเพื่อตรวจเชื้อคัดกรองแยก คนที่ไม่มีอาการป่วยออกมา แล้วค่อยๆ ลำเลียงคนที่ผ่านการคัดกรองแล้วกลับเข้าฝั่ง เพื่อให้พวกเขามีโอกาสเดินทางกลับภูมิลำเนา แทนที่จะลอยเท้งเต้งอยู่กลางทะเลแบบไร้จุดหมาย ซึ่งกระทรวงสาธารณสุข สามารถขอความร่วมมือไปยัง WHO ประสานส่งทีมแพทย์มาช่วยเหลือได้ด้วย เพราะบนเรือลำนี้มีผู้โดยสารหลากหลายสัญชาติ จึงเป็นเรื่องของนานาชาติ ที่องค์กรระดับโลกควรเข้ามามีส่วนแก้ไขปัญหา หากกระทรวงสาธารณสุขไทย เดินหน้าเชิงรุกแบบนี้ เราจะเป็นทั้งผู้ช่วยเหลือและสื่อกลางประสานทำให้บทบาทด้านสาธารณสุขของไทยเด่นชัดขึ้น ทั้งความพร้อมเรื่องการควบคุมโรคไปจนถึงเรื่องหลักมนุษยธรรมต่อเพื่อนมนุษย์นายเชาว์ ระบุต่อว่า 2. คือ กรณีมีคนไทย 19 คน ที่อยู่บนเรือลำนี้ รมว.สาธารณสุขบอกว่า คนไทยที่เป็นลูกเรือ มีเงื่อนไขกับทางบริษัทเรือไว้แล้ว ส่วนคนที่เป็นผู้โดยสาร หากมีอาการเจ็บป่วย และร้องขอให้ส่งทีมแพทย์พยาบาลเข้าไปรักษา ก็จะพิจารณาเข้าไปช่วยเหลือนั้น ถามว่า ทำไมรัฐบาลไทยส่งเครื่องบินไปรับคนไทยที่อู่ฮั่นได้ แต่กลับไม่สามารถช่วยเหลือคนไทย ที่อยู่บนเรือนี้ได้ ซึ่งเป็นเรื่องสำคัญ เพราะรัฐบาลไทยมีหน้าที่โดยตรงในการดูแลพลเมืองไทย ไม่ว่าเขาจะอยู่ที่ใดก็ตาม ไม่ใช่ลอยแพแล้วบอกว่าคนที่เป็นลูกเรือมีเงื่อนไขกับกับบริษัทเรือ ส่วนผู้โดยสารชาติอื่น ถ้าเจ็บป่วยให้ประสานขอความช่วยเหลือมา ทั้งๆ ที่รัฐบาลไทยควรเป็นฝ่ายยื่นมือเข้าไปช่วยเหลือมากกว่า จึงขอเสนอให้กระทรวงสาธารณสุข ส่งทีมแพทย์พร้อมเครื่องมือเข้าช่วยเหลือตรวจคนบนเรือ โดยไม่จำเป็นต้องให้เรือเข้าเทียบท่าก็ได้ พร้อมประสานกับ WHO ส่งทีมแพทย์นานาชาติ พร้อมเครื่องมือเข้ามาช่วยเหลือด้วย เพราะเป็นเรื่องมนุษยธรรม เหมือนที่ส่งเครื่องบินไปรับคนไทยที่อู่ฮั่น จากนั้นก็ว่าไปตามระบบการกักกันโรคที่ดำเนินการอยู่ จะเป็นการแก้ปัญหาเรือเอ็มเอสเวสเตอร์ดัมที่เข้าท่ากว่า
เชาว์ อดีตรองโฆษกพรรคประชาธิปัตย์ ชง 2 ข้อ แก้ปม เรือเอ็มเอสเวสเตอร์ดัม แนะ สธ.ประสาน WHO ส่งทีมแพทย์ช่วย-คัดกรองตามระบบ จะเป็นการแก้ปัญหาที่เข้าท่ากว่า 
เรือสำราญ Westerdam,เรือสำราญ Holland America Line,ไวรัสโคโรน่า,ไวรัสโคโรนา,ไวรัสอู่ฮั่น,ไวรัสอู่ฮั่นในไทย,WHO,ข่าวทั่วไป